DSB Racing Team 		25-03-2016
Referat af Ordinær generalforsamling 
d.23-03-2016.
Mødested: Roskilde Racing Center  -  Tid: Efter løbet ca. 16:40
· 1. Valg af dirigent og referent
Dirigent: Thomas Gammelby
Referent: Lasse Bruun-Hansen 
· 2. Info fra formand om medlemmer og hvad der er sket i foreningen.
Ikke så meget nyt siden sidste forsamling, da vi har holdt vinterpause. Planlægning af Jernbane Cuppen har stået på sammen med Lasse. 
Dejligt at se god deltagelse i B-serien sidste år, samt at se nye medlemmer på vej til foreningen.
Personligt har Thomas haft utrolig meget at se til uden for foreningen.  

· 3. Godkendelses af referat fra sidst. Bestyrelsesmøde d.14-10-2015
Godkendt uden bemærkninger.

· 4. Genvalg/valg .
Formand:
Thomas Gammelby vælger at træde af grundet tidsmangel.  Medlemmerne vil gerne takke Thomas for den gode indsats, og for at holde foreningen kørende!
Thomas forbliver aktiv i foreningen som bestyrelsesmedlem, og vil bla. stå for arrangering af DSB Racing Day. 

Jan Neve tiltræder som ny formand, hvilket blev enstemmigt vedtaget. Et varmt velkommen tilbage til Jan!
Næstformand:                           
Kasper Vangsfeldt holder pause denne sæson af personlige årsager. 

Lasse Bruun-Hansen tiltræder som ny næstformand, hvilket blev enstemmigt vedtaget. 
 
Kasserer:
Palle Jørgensen 

Webmaster:
Lasse Bruun-Hansen
Pressemand:  
Stillingen fjernes da vi alle skiftes til at skrive om begivenheder vi deltager i. 
Bestyrelse medlemmer:                     
Casper Larsen  og Thomas Gammelby

· 5. Info om regnskab i foreningen..(Palle Jørgensen).

Regnskabet siger ca. 15.000 kr. i overskud for 2015, men der mangler at bliver betalt 10800 kr. for et løb, og ~3500 kr. tilbage til medlemmer for sidste års kontingent. 
Palle roser medlemmerne for at være gode til at betale, og få oprettet de faste overførsler. 
Ved betaling for løb, skriv da bare løbsdatoen i kommentarfeltet da navn automatisk fremgår. 
· 6. Info om A og B-serien er slået sammen.
Thomas Gammelby vil finde nyheder frem om dette og poste i vores Facebook gruppe. 
· 6.a hvem kører med hvem / hold.

I år holder flere folk pause fra holdserierne og koncentrerer sig om Jernbane Cuppen. 
Der opfordres til at medlemmerne skriver i vores Facebook gruppe, hvis man vil ud og kører i andre serier. 
 
I år deltager ”DSB Hygge” (Hans-Morten & Kenneth Schubert), samt ”DSB Veteraner” (Thomas Gammelby, Lasse Bruun-Hansen & Jan Neve) i den nye sammenlagte holdserie hos FSKBH. (Dog kun på ”halvt blus”) 
· 7. Info om Jernbane Cuppen.
Generelt var folk meget positive for den nye turnering, og specielt de 2 vægtklasser. 
Lasse spørger om stemningen for de +2 bonuspoint for hurtigste omgang (pr. klasse pr. heat) var god, og det sagde folk ja til… (incitamentet er at det langt fra altid er vinderen som har hurtigste omgangstid, og det derfor måske kan skabe lidt mere spænding) 

Det foreslås at DSB Racing Day skal tælle med i Jernbane Cuppen (som et ekstra heat), ved at give point efter folks hurtigste omgangstid på dagen. Det bliver vi alle enige om, og Lasse får det indarbejdet. 
· 8. Spørgsmål fra medlemmer/ikke medlemmer.

Thomas René Corfitzen: Er CPR-nr. nødvendigt på indmeldelses blanketten? – Nej, det er levn fra ”gamle dage” og bliver fjernet. 

Der spørges ang. Tilskud til foreningen, som ved tidligere forsamlinger. Her er ikke noget nyt. Det lyder stadig til at der kun vil gives tilskud til en evt. turnering mod andre gokart-klubber inden for jernbane-området. 
Hans-Morten nævner at der muligvis kan gives tilskud til pokaler til vores interne mesterskab. Dette vil Hans-Morten tage sig af. 

Jan Neve spørger om der er stemning for flere sponsorer på kørerdragten. Det virker medlemmerne positivt stemt for, hvis de får noget ud af det selvf. 
Jan Neve undersøger sagen… 
· 9. Indkomne forslag.
· Forslag til et nyt § 3 skrevet med rød skrift.
· Motivation: 
· [bookmark: _GoBack]Da det jo er tilladt at køre gokart på de fleste baner, når man er under 18 år, ser jeg intet problem i at have yngre medlemmer. Det kunne også styrke medlemstallet.
· § 3                Medlemmer
· Som medlem kan optages enhver, der anmoder om medlemskab, og som kan tilslutte sig klubbens formål, samt ikke har uafviklet gæld til klubben.
· Indmeldelse skal ske skriftligt på indmeldelsesblanket.
· Medlemmer skal være 18 år
· Ethvert medlem modtager ved indmeldelse en kopi af klubbens gældende vedtægter.
· Udmeldelse skal ske skriftligt til kassereren med mindst en måneds varsel.
· Ændret § 3
· § 3                Medlemmer
· Som medlem kan optages enhver, der anmoder om medlemskab, og som kan tilslutte sig klubbens formål, samt ikke har uafviklet gæld til klubben.
· Indmeldelse skal ske skriftligt på indmeldelsesblanket.
· Medlemmer skal være 18 år.
· Hvis medlemmet er under 18 år, kræves en skriftelig underskrift fra forældre eller værge.
· Ethvert medlem modtager ved indmeldelse en kopi af klubbens gældende vedtægter.
· Udmeldelse skal ske skriftligt til kassereren med mindst en måneds varsel.
Forslaget blev enstemmigt vedtaget
· 10. Evt.

Thomas Gammelby nævner ang. DSB Racing Day, at han sidste år fik forhandlet en god pris ~200 kr. pr. mand for hele arrangementet, og han regner med at det bliver det samme i år. 

I år bliver det igen for DSB S-tog + medlemmer af DSB Racing Team. Arrangementet bliver onsdag den 18. Maj i år, og Thomas arbejder fortsat videre med planlægningen af dagen. 

